มหกรรม Thailand e-Commerce Expo 2021 เสริมพลังให้ผู้ประกอบการไทยเติบโตบนโลกออนไลน์
นายสินิตย์ เลิศไกร รัฐมนตรีช่วยว่าการกระทรวงพาณิชย์ เผยการจัดงานมหกรรม  Thailand e-Commerce Expo 2021 ณ ห้องบุรฉัตรไชยากร สำนักงานปลัดกระทรวงพาณิชย์ ในรูปแบบออนไลน์ ผ่านเว็บไซต์ www.Thailand e-CommerceExpo.com   โดยงานนี้จัดขึ้นตั้งแต่วันที่ 15 พฤศจิกายน - 12 ธันวาคม 2564 ได้รับความร่วมมือจากพันธมิตรด้านอีคอมเมิร์ชชั้นนำกว่า 30 แห่ง ที่จะช่วยเสริมศักยภาพให้กับผู้ประกอบการไทย เข้าสู่การค้าออนไลน์และสร้างช่องทางขายสินค้าให้กว้างขึ้น รวมถึงผู้ประกอบการรายใหม่ ที่พึ่งจะเริ่มต้นมีทิศทางทำธุรกิจและเปิดร้านค้าออนไลน์ได้อย่างถูกต้องนอกจากนี้ ยังมีผู้ประกอบการที่สนใจเข้าร่วมงานกว่า 3,000 ราย และจะต่อยอดไปสู่การสร้างมูลค่าทางการค้า ให้เกิดการหมุนเวียนทางเศรษฐกิจในประเทศกว่า 10 ล้านบาท  และช่วยขยายโอกาสทางการตลาด ให้กับผู้ประกอบการสินค้าชุมชนของไทย